cyanic-selkie/wikianc huggingface dataset:
Emil Mayılov
Hərbi xidməti
2014-cü ilin dekabr ayından Böyük təyyarəçi vəzifəsinə təyin edilib. 2016-cı ilin yanvar ayından Eskadrilya şturmanı vəzifəsinə təyin olunub. Şəhid olana kimi Azərbaycan Respublikasının Dövlət Sərhəd Xidmətinin N saylı hərbi hissəsində 2-ci helikopter Eskadrilyasında Eskadrilya şturmanı vəzifəsində xidmət etmişdir. Xidmətdə olduğu müddətdə "Mayor" rütbəsinə qədər yüksəlmişdir.
Vəfatı
30 noyabr 2021-ci ildə Dövlət Sərhəd Xidmətinin Xızı rayonu ərazisində Qaraheybət aviasiya poliqonunda təlim uçuşları yerinə yetirərkən helikopterin qəzaya uğraması nəticəsində şəhid olmuşdur. Bu qəza Azərbaycanın hüquq-mühafizə orqanlarının tarxində ən böyük aviasiya qəzasıdır. 2020-ci il sentyabrın 27-də Azərbaycan silahlı Qüvvələri tərəfindən Ermənistanın işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlananan 44 günlük Vətən müharibəsində iştirak etmiş və medallarla təltif olunmuşdur.
Göygöl (Gəncə)
Göygöl — Gəncə şəhər Kəpəz rayonunun Hacıkənd qəsəbə inzibati ərazi dairəsində qəsəbə.
Zaur Nudirəliyev
Zaur İsmayıl oğlu Nudirəliyev (1 sentyabr 1978; Bakı, Azərbaycan SSR — 4 oktyabr 2020; Cəbrayıl rayonu, Azərbaycan) — Azərbaycan Hərbi Hava Qüvvələrinin polkovniki, Kürdəmir aviabazasının Komandirinin uçuş hazırlığı üzrə müavini, USTA dərəcəli pilot, "Su-25" hücum təyyarəsinin pilotu, Vətən müharibəsi şəhidi, Vətən Müharibəsi Qəhrəmanı.
Sentyabrın 27-də başlanan Vətən müharibəsində "Su-25" hücum təyyarələrində yeni üsullardan istifadə olunması tapşırığı verilmişdir və Azərbaycan Ordusunun Komandanlığı bu işi Zaur Nudirəliyevə tapşırmışdır. Nudirəliyev nişangah istifadə etmədən, riyazi üsullarla bombaların atılmasının yeni üsulunu icra etmişdir, həmçinin "Su-25" hücum təyyarəsindən lazer müşaiyətli bombaların birinci atışını reallaşdırmışdır. Cəbrayıl-Füzuli və Ağdərə istiqamətlərində endirilən zərbələr nəticəsində Ermənistan Ordusunun dayaq məntəqələri, canlı qüvvələri məhv edilmişdir, həmçinin Azərbaycan Ordusunun qurudan ciddi üstünlüyə sahib olması təmin olunmuşdur. 12 uçuşu uğurla başa vuran Zaur Nudirəliyev, oktyabrın 4-də Cəbrayıl rayonu istiqamətində hədəfə yaxınlaşan zaman idarə etdiyi "Su-25" hücum təyyarəsinin vurulması nəticəsində həlak olmuşdur.
Zaur Nudirəliyev Azərbaycan Hərbi Hava Qüvvələri tarixində şəhid olan yeganə polkovnikdir. Həmçinin o, 1941-ci ildən sonra "Atəş ramı" reallaşdıran birinci pilotdur.
Həyatı
Zaur Nudirəliyev 1978-ci il sentyabrın 1-də Bakı şəhərində anadan olmuşdur. Uşaq yaşlarında atasını itirib.
Təhsili
thumb|215x215px|alt=|Zaur Nudirəliyev gənc yaşlarında|left Zaur Nudirəliyev 1985-ci ildə Sabunçu rayonunun Zabrat qəsəbəsində 192 nömrəli tam orta məktəbin birinci sinfinə daxil olmuşdur və 1992-ci ilə qədər orada təhsil almışdır. 80-cı illərin sonları, 90-cı illərin əvvəlində Ermənistanın Azərbaycana qarşı ərazi iddiaları Birinci Qarabağ müharibəsinin başlamasına səbəb olmuşdur. Müharibənin yeni-yeni alovlandığı 1992-ci ildə Zaur Nudirəliyev sənədlərini Cəmşid Naxçıvanski adına Hərbi Liseyə vermişdir. 1995-ci ildə oradan məzun olan Zaur Nudirəliyev, həmin ildəcə Türkiyə Ali Hərbi Hava Qüvvələri Məktəbinə qəbul olmuşdur və 2000-ci ildə oranı "Təyyarəçi" ixtisası üzrə bitirmişdir.
Zaur Nudirəliyev 2011-ci il noyabr ayının 2-dən 2013-cü il iyunun 24-nə qədər Almaniyanın Hürt şəhərində Alman dilinin öyrənilməsi məqsədi ilə General-Admirallar üçün Hərbi Liseydə təhsil almışdır.
Ailəsi
Zaur Nudirəliyev Nazilə Əliyeva ilə ailəli idi. Pəri adında qızı və Ömər adında oğlu yadigar qalmışdır.
Hərbi xidməti
Zaur Nudirəliyev 2000-ci ilin fevral ayından 2004-cü ilin iyul ayında qədər Kürdəmir aviabazasında 3-cü aviasiya eskadrilyasında aviasiya manqasının təyyarəçisi, 2004-cü ilin iyul ayından 2004-cü ilin dekabr ayına qədər isə həmin aviabazada 3-cü aviasiya eskadrilyasında aviasiya manqasının baş təyyarəçisi vəzifəsində xidmət eləmişdir.
2004-cü ilin dekabr ayından 2007-ci ilin mart ayına qədər Kürdəmir aviabazasında 1-ci aviasiya eskadrilyasında aviasiya manqasının baş təyyarəçisi olan Zaur Nudirəliyev, 2007-ci ilin mart ayından 2009-cu ilin dekabr ayına qədər həmin aviabazada 1-ci aviasiya eskadrilyasının Manqa Komandiri vəzifəsində xidmət eləmişdir.
thumb|304x304px|alt=|2013-cü ildə [[Almaniya Hərbi Hava Qüvvələrinin Komandanlığı tərəfindən mayor Zaur Nudirəliyevə diplom təqdim edilən zaman]] 2009-cu ilin dekabr ayından 2011-ci ilin may ayına qədər isə Kürdəmir aviabazasında 1-ci aviasiya eskadrilyası Komandirinin müavini-şturman vəzifəsində xidmət eləmişdir.
2011-ci ilin may ayından 2013-cü ilin noyabr ayına qədər Kürdəmir aviabazasında 1-ci aviasiya eskadrilyasının Qərargah rəisi olan Zaur Nudirəliyev, 2013-cü ilin noyabr ayından 2015-cü ilin avqust ayına qədər isə həmin aviabazada 1-ci aviasiya eskadrilyasının Komandiri olmuşdur.
Zaur Nudirəliyev 2015-ci ilin avqust ayından Kürdəmir aviabazasında Komandirin uçuş hazırlığı üzrə müavini və uçuşların planlaşdırılma bölməsinin rəisi vəzifəsində xidmət edirdi.
Zaur Nudirəliyev 20 il davam edən xidməti ərzində müdafiə naziri tərəfindən "Hərbi xidmətdə fərqlənməyə görə" 3-cü dərəcəli medalı və "Hərbi xidmətdə fərqlənməyə görə" 2-ci dərəcəli medalı ilə təltif edilmişdir.
Vətən müharibəsi
2020-ci il sentyabrın 27-də səhər saat 06:00 radələrində Ermənistan Silahlı Qüvvələrinin bölmələri tərəfindən genişmiqyaslı təxribat törədilmişdir və cəbhəboyu zonada yerləşən Azərbaycan Ordusunun mövqeləri və yaşayış məntəqələri iriçaplı silahlar, minaatnalar və müxtəlif çaplı artilleriya qurğularından intensiv atəşə tutulmuşdur, nəticədə ölənlər və yaralananlar olmuşdur. Bu barədə məlumat Azərbaycan Prezidenti İlham Əliyevə bildiriləndən sonra günorta saatlarında Ermənistan Silahlı Qüvvələrinin döyüş fəaliyyətinin qarşısını almaq məqsədilə Azərbaycan Silahlı Qüvvələrinin Komandanlığı tərəfindən cəbhəboyu zonada hücum əməliyyatlarının başlaması barədə qərar verilmişdir.
Azərbaycan Hərbi Hava Qüvvələrinin Komandanlığı tərəfindən Vətən müharibəsində "Su-25" hücum təyyarələrində yeni üsullardan istifadə olunması tapşırığı verilmişdir və bu iş Zaur Nudirəliyevə tapşırmışdır. O, nişangah istifadə etmədən, riyazi üsullarla bombaların atılmasının yeni üsulunu icra etmişdir, həmçinin "Su-25" hücum təyyarəsindən lazer güdümlü bombaların birinci atışını reallaşdırmışdır. Cəbrayıl-Füzuli və Ağdərə istiqamətlərində endirilən zərbələr nəticəsində Ermənistan Silahlı Qüvvələrinin dayaq məntəqələri, canlı qüvvələri, cəmləşmə yerləri məhv edilmişdir, nəticədə Azərbaycan Ordusunun qurudan ciddi üstünlüyə sahib olması təmin olunmuşdur. 7 gün ərzində 12 uçuşu uğurla başa vuran Zaur Nudirəliyev, oktyabrın 4-də Cəbrayıl rayonu istiqamətində 13-cü uçuşunu reallaşdırdı.
Oktyabrın 4-də Zaur Nudirəliyevin idarə etdiyi "Su-25" hücum təyyarəsi verilən döyüş tapşırığının yerinə yetirilməsi üçün Cəbrayıl rayonu istiqamətində təyin olunmuş hədəfə yaxınlaşan zaman Komanda İdarəetmə Məntəqəsinə Ermənistan Silahlı Qüvvələrinin Hava Hücumundan Müdafiə Qoşunlarının vasitələrinin hazır vəziyyətə gətirilməsi barədə məlumat daxil olmuşdur. Buna görə də "Su-25" hücum təyyarəsinin vurulma ehtimalı yaranmışdır. Dərhal Zaur Nudirəliyevə geri qayıtmaq tapşırığı verilmişdir. Həmin vaxt Zaur Nudirəliyev təyin olunmuş hədəfə zərbə endirib geri qayıdırdı. Bundan sonra o, çağırışa cavab vermədi. Artıq Zaur Nudirəliyevin idarə etdiyi "Su-25" hücum təyyarəsi Ermənistan Silahlı Qüvvələrinin Hava Hücumundan Müdafiə Qoşunları tərəfindən vurulmuşdur. Ağır yaralanmasına baxmayaraq Zaur Nudirəliyev təyyarədən hatapult edə bilərdi. Amma o, Ermənistan tərəfinə əsir düşməməsi üçün təyyarəni Ermənistan Silahlı Qüvvələrinin canlı qüvvəsinin cəmləşdiyi səngərə çırpmışdır və həlak olmuşdur.
Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 09.12.2020-ci il tarixli Sərəncamına əsasən Zaur Nudirəliyevə "Vətən Müharibəsi Qəhrəmanı" adı verildi.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün isə Azərbaycan Prezidenti İlham Əliyevin 15.12.2020-ci il tarixli Sərəncamına əsasən Zaur Nudirəliyev ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Zaur Nudirəliyev ölümündən sonra "Füzulinin azad olunmasına görə" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Zaur Nudirəliyev ölümündən sonra "Suqovuşanın azad olunmasına görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Zaur Nudirəliyev ölümündən sonra "Cəbrayılın azad olunmasına görə" medalı ilə təltif edildi.
Kəşf etdiyi üsullar
thumb|296x296px|alt=|[[Azərbaycan Hərbi Hava Qüvvələrinin arsenalında olan "Su-25" hücum təyyarəsi. Məhz həmin təyyarə ilə Zaur Nudirəliyev nişangah istifadə etmədən riyazi üsullarla bombaların atılmasının yeni üsulunu icra etmişdir, həmçinin lazer güdümlü bombaların birinci atışını reallaşdırmışdır.|left]] Zaur Nudirəliyev Azərbaycan Hərbi Hava Qüvvələrinin sıralarında xidmət elədiyi 20 il ərzində bir sıra döyüş üsullarını ərsəyə gətirmişdir və uğurlu sınağlardan sonra döyüşlərdə icra etmişdir.
Zaur Nudirəliyev mütamadi olaraq hərbi təlimlər zamanı "Su-25" hücum təyyarələrinin tam döyüş potensialından istifadə edirdi. O, nişangah istifadə etmədən, yalnızca riyazi üsullarla bombaların atılmasının yeni üsulunu icra etmişdir. NATO standartlarına uyğun bu üsul digər təyyarəçilərə də aşılanmışdır.
Vətən müharibəsindən əvvəl Azərbaycan Hərbi Hava Qüvvələrinin Komandanlığı tərəfindən "Su-25" hücum təyyarələrində yeni döyüş üsullarının istifadə olunması ilə bağlı qərar verilmişdir. Komandalıq tərəfindən bu iş xarici dövlətlərdə təhsil alması və bir çox dövlətlərlə aparılan hərbi təlimlərdə təcrübə toplaması nəzərə alınaraq Zaur Nudirəliyevə həvalə olunmuşdur.
Azərbaycan Hərbi Hava Qüvvələrinin "Qarabağ" ordenli mayoru Cavid Fərəcovun sözlərinə görə, "Su-25" hücumçu təyyarə olaraq aşağı hündürlükdə istifadə üçün təyin olunub. "Su-25" hücum təyyarəsi aşağı və orta hündürlükdə uçarsa hava hücumundan müdafiə vasitələri tərəfindən vurulması ehtimalı çoxdur. Amma Zaur Nudirəliyevin araşdırmaları nəticəsində "Su-25" hücum təyyarəsinin sahib olduğu göstəricilərdən məharətlə istifadə olunmuşdur, nəticədə yeni bir döyüş üsulu ərsəyə gəlmişdir. "Su-25" hücum təyyarəsindən bomba atışının tam dəqiq olması üçün birinci dəfə olaraq aşağı və ya orta hündürlükdən yox, məhz yuxarı hündürlükdən istifadə olunub. Bu üsul təcrübədə uğurlu alındığı üçün sentyabrın 27-də başlanan Vətən müharibəsi zamanı geniş istifadə olunmuşdur. Nəticədə Ermənistan Silahlı Qüvvələrinin dayaq məntəqələrinə və canlı qüvvələrinə ağır zərbələr endirilmişdir.
Zaur Nudirəliyev həmçinin daha bir nailiyyətə imza atmışdır. Lazer güdümlü bombalar sadəcə "Su-25" hücum təyyarəsi modernizə olunmuş versiyası hesab olunan "Su-25T" hücum təyyarəsində atılır. Amma Zaur Nudirəliyevin təcrübəsi nəticəsində birinci dəfə "Su-25" hücum təyyarəsindən lazer güdümlü bombalar atılmışdır.
Şücaəti
Azərbaycan Hərbi Hava Qüvvələrinin "Qarabağ" ordenli zabiti Elçin Məmmədovun sözlərinə görə, Zaur Nudirəliyevin idarə etdiyi "Su-25" hücum təyyarəsi verilən döyüş tapşırığının yerinə yetirilməsi üçün Cəbrayıl istiqamətində uçuşa yollanmışdır. Kəşfiyyat məlumatına əsasən həmin ərazidə Ermənistan Hərbi Hava Qüvvələrinin Hava Hücumundan Müdafiə Qoşunlarının (HHMQ) vasitələri olmamalı idi. Amma Zaur Nudirəliyevin idarə etdiyi təyyarə həmin ərazidə təyin olunmuş hədəfə yaxınlaşan zaman idarəetmə məntəqəsinə Ermənistan Hava Hücumundan Müdafiə Qoşunlarının müdafiə vasitələrinin hazır vəziyyətə gətirilməsi barədə operativ məlumat daxil olmuşdur. Buna görə də dərhal onlara geri qayıtmaq tapşırığı verilmişdir. Həmin dəqiqədən sonra Zaur Nudirəliyevlə əlaqə dayandı və o çağırışa cavab vermədi. Artıq "Su-25" hücum təyyarəsi Ermənistan Hava Hücumundan Müdafiə Qoşunları tərəfindən vurulmuşdu. Həmin zərbə "Su-25" hücum təyyarəsinin Katapult oturacağını zədələmədiyi üçün onun xilas olmaq ehtimalı yaranmışdır. Amma həmin günlərdə Cəbrayıl şəhəri və onun ətraf yaşayış məntəqələri istiqamətində şiddətli döyüşlər getdiyi üçün onun paraşütlə eniş edəcəyi halda Ermənistan Silahlı Qüvvələrinin nəzarətində altında olan ərazilərə düşüb, qarşı tərəfə əsir düşmə ehtimalı da var idi. Buna görə də Zaur Nudirəliyev "Atəş ramı" etməyi qərara alır və "Su-25" hücum təyyarəsini bütün sürəti ilə Ermənistan Ordusunun bir qrup canlı qüvvəsinin cəmləşdiyi yerdə, zirehli nəqliyyat vasitəsinə çırpır.
Zaur Nudirəliyev Azərbaycanın hərb tarixində "Atəş ramı" edən birinci pilot olmaqla yanaşı, 1941-ci ildə sovet hərbi pilotu N. Qastellodan sonra bu addımı atan birinci pilot oldu.
İrsi və xatirəsi
2021-ci ildə Bakı şəhəri 47 nömrəli tam orta məktəbə Vətən Müharibəsi Qəhrəmanı Zaur Nudirəliyevin adı verilmişdir.
2021-ci il dekabrın 2-də İctimai TV-də Zaur Nudirəliyevə həsr olunan sənədli filmi təqdim olunmuşdur. 20 dəqiqədən ibarət olan sənədli filmdə onun həyatı və döyüş yolu barədə məlumat verilmişdir.
Təltifləri
thumb|304x304px|alt=|Mayor Zaur Nudirəliyev təltif edilən zaman
Qara Göl (Xoy)
Qara Göl - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 153 nəfər. yaşayır (25 ailə).
Anna Novosad
Anna Novosad — Ukraynanın dövlət xadimi və siyasətçisi. 29 avqust 2019-cu il tarixindən 4 mart 2020-ci ilə qədər Ukraynanın Təhsil və Elm naziri olmuşdur.
Bioqrafiyası
2007-ci ildə Taras Şevçenko adına Kiyev Milli Universitetinin Ukrayna Humanitar Litseyini bitirib. 2011-ci ildə Kiyev-Moqilan Akademiyasının Milli Universitetindən siyasi elmlər üzrə bakalavr dərəcəsi almışdır. Açıq Cəmiyyət Fondunun (Soros Fondu) təqaüdçüsü kimi Maastricht Universitetinin (Hollandiya) İncəsənət və Sosial Elmlər Fakültəsində tələbə mübadiləsi proqramında iştirak etmək üçün namizəd olur. 2013-cü ildə Avropa təhlili üzrə magistr təhsili almışdır. İngilis və alman dillərini mükəmməl bilir.
Ukrayna-Kanada Parlament Proqramının iştirtaçısı olur. 2012-2013-cü illərdə İspaniya və Çexiyadakı analitik mərkəzlərində təlim keçmişdir.
2014-cü ilin mart ayından Ukraynanın Təhsil və Elm Nazirliyində çalışmışdır. Təhsil və elm naziri Sergey Kvitin müşaviri vəzifəsini icra etmişdir. 2014-cü ilin noyabrından 2017-ci ilin dekabr ayına qədər Təhsil və Elm Nazirliyinin Beynəlxalq Əməkdaşlıq və Avropa inteqrasiyası şöbəsinə rəhbərlik etmişdir. 2017-ci ilin dekabr ayında Strateji Planlaşdırma və Avropaya İnteqrasiya Direktorluğunun baş direktoru təyin edilir.
"Xalqın xidmətçisi" partiyasından deputatlığa namizəd olur. Avqustun 29-da xalq deputatı olması ilə bağlı şəhadətnaməni alır. Hazırda Kiyevdə yaşayır.
29 avqust 2019-cu ildə Ali Rada Nazirlər Kabinetinin yeni tərkibini təsdiqləyir, Anna Novosad Ukraynanın Təhsil və Elm naziri təyin edilir. Elə həmin gün Facebook sosial şəbəkəsindəki postu üzərində qalmaqal baş verir, burada Ukraynadakı nisbətən qısa mətndə 10-dan çox səhv edir. Avqustun 30-da Nazirliyin binasında rəsmi səlahiyyət verilir.
4 mart 2020-ci il tarixdə Ukrayna Ali Radasının qərarı ilə vəzifəsindən azad edilir.
Hiraqa Qennay
– Edo dövründə yaşamış Yaponiya polimatı. O, təbiətşünas, farmakoloq, ranqaku alimi, həkim, ixtiraçı, yazıçı, dulusçu və rəssam kimi tanınmışdır. Samuray ailəsində doğulsa da, özünü elmə və incəsənətə həsr etməyə qərar vermiş, ronin olmuşdur.
Təxəllüsləri
Qennay həyatı boyunca müxtəlif təxəllüslərlə tanınmışdır. Təbiətşünaslıq və rəssamlıqla məşğul olarkən Kyukey ("Göyərçin dərəsi"), yazıçılıqla məşğul olarkən isə Furay Sancin ("Külək sürən") və Tenciku Ronin ("Xaricdən gələn ronin") təxəllüslərindən istifadə etmişdir. Coruri əsərlərini isə Fukuuçi Kiqay təxəllüsü ilə imzalamışdır. İstifadə etdiyi digər təxəllüslərə Kuvazu Hinraku ("Heç nə yemədən yoxsulluğun dadını çıxarmaq") və Hinka Zeninay ("Kasıb ev, pul yoxdur") aiddir.
1728–1763
Hiraqa Qennay 1728-ci ildə Sanuki əyalətinin Takamatsu hanında doğulmuşdur. Atası Şirayşi Mozaemon aşağı rütbəli samuray idi. Ailəsinin başçısı olduqdan sonra soyadını Hiraqa olaraq dəyişmişdir. O, erkən yaşlardan etibarən bacarıqlarını nümayiş etdirməyə başlamış və daymyo Matsudayra Yoritakanın bitki bağında işləmişdir.
1752-ci ildə han tərəfindən bir illik təhsil üçün Naqasakiyə göndərilmişdir. Qennay Naqasakidə yeni ideyalarla tanış olduqdan sonra rəsmi postunu tərk etmək qərarına gəlmiş və 1754-cü ildə Takamatsuya qayıdanda ailə başçısı statusunu kiçik bacısının ərinə ötürmüşdür. 1763-cü ildə Takamatsu hanı ilə münasibətlərini tamamilə kəsmiş və ronin olmuşdur.
Qennay Osaka şəhərinə gedərək Toda Kyokuzandan herbalogiya təhsili almışdır. 1757-ci ildə isə Edo şəhərinə getmiş, herbaloq və dövlət həkimi Tamura Qenyunun şagirdi olmuşdur. Nakaqava Cunan eyni məktəbdə olduğu üçün onun vasitəsilə Suqita Qenpaku ilə tanış olmuşdur. Qennay Tamuranı razı salaraq yakuhin-eyə – təbiətşünaslar simpoziumuna dəstək verməsinə nail olmuşdur. Bu yakuhin-enin məqsədi yeni və qeyri-adi məhsulları dəyərləndirmək idi. Qennayın başçılığı altında 1762-ci ilə qədər 5 belə görüş baş tutmuşdur. Yaponiyanın müxtəlif yerlərindən olan herbaloqlar və digər sahə alimləri ümumilikdə 1300 heyvan, bitki və mineral növü təqdim etmişdirlər. Qennay onların arasından 360 növünü seçmiş və əsas əsəri olan "Müxtəlif materialların klassifikasiyası" əsərində hər biri haqqında detallı açıqlamalar vermişdir. Əsər 1763-cü ildə nəşr olunmuşdur.
thumb|Qennay tərəfindən ixtira edilmiş [[Elekiter adlı cihaz.|left|200px]]
1763–1780
1763-cü ildə Qennay iki satirik roman nəşr etdirmişdir: "Köksüz otlar" və "Şikodenin qəhrəman tarixi". Bu dövrdən etibarən Qennay kokkeybon janrının yazıçısı kimi tanınmağa başlamışdır. Onun təcrübə və istehsal artırma sahəsindəki fəaliyyətləri rocu Tanuma Okitsuqu tərəfindən dəstəklənmişdir. Tanumanın dəstəyi ilə Qennay 1770–72-ci illərdə ikinci dəfə Naqasakiyə səyahət etmişdir. Bu dövrdə asbest parça (kakanfu) istehsal etmiş, termometrlər hazırlamış, holland üslubunda dulusçuluqla məşğul olmuş və mineral ehtiyatlar üçün axtarışlar aparmışdır. O, yun istehsalı və Qərb rəssamlığı ilə də maraqlanmışdır. Bir neçə corurinin müəllifi olmuş, "Yaquçi bərəsində möcüzə" adlı əsəri 1770-ci ildə səhnələşdirilmişdir.
Qennay 1773-cü ildə Akita hanında yerləşən bir mis mədənini yenidən açmaq üçün cəhd etsə də, uğursuz olmuşdur. Lakin Akitada olanda Odano Naotake ilə tanış olmuş, onu Qərb rəssamlığı ilə tanış edərək Akita məktəbinin qurulmasında rol oynamışdır. 1774-cü ildə Çiçibu dəmir mədəninin tədqiqində də uğursuz olmuşdur. Bu uğursuzluqlar onu ümidsizliyə və qəzəbə sövq etmişdir. Elektrik sahəsindəki uğurları da onun psixoloji vəziyyətini yaxşılaşdırmamışdır.
1777-ci ildə "Küləyi sındırmaq traktatı" adlı avtobioqrafik memuarını tamamlamışdır. 1779-cu ildə psixoloji vəziyyəti daha da pisləşmiş, şagirdlərindən birini qılıncla öldürmüşdür. 1780-ci ildə həbsxanada ölmüşdür.
Qalas
Qalas, Rumıniyanın şərqində Boğdan bölgəsində yer alan İbrail şəhəri və Moldova sərhədində yer alan bir şəhərdir. Son resmi rəqəmlərə görə 304.340 nəfərlik əhaliyə sahib şəhərdir, Rumıniyanın 7-ci büyük şəhəridir.
Gün var əsrə bərabər
Gün var əsrə bərabər — Çingiz Aytmatovun yazdığı kitab.
Haqqında
Baş qəhrəman Yedigey vicdanlı, yorulmaq bilməyən zəhmətkeş, öz yüksək mənəvi borcuna sadiq bir insandır. Müəllif qəhrəmanın taleyini müasir dövrün bir sıra problemləri və bütün bəşəriyyətin sabahkı günü ilə müqayisə edib, dünyada əmin-amanlığın, xeyirxahlığın və humanizmin təntənəsini ən böyük qələbə kimi səciyyələndirir.
Pirzamisil
Pirzamisil Polşanın cənub-şərqində yer alan bir şəhərdir. Şəhərin əhalisi İyun 2009 tarixi etibarıyla 66,756 nəfərdir.
Meke gölü
Meke gölü — Türkiyənin mərkəz Konya vilayətində yerləşən vulkanik krater gölü. Ölkənin qeydə alınmış təbii abidəsi və Ramsar sahəsidir.
Salehabad (Xoy)
Salehabad - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 123 nəfər. yaşayır (24 ailə).
CAR 2012 Yeniyetmələrin Qış Olimpiya Oyunlarında
CAR — 2012-ci ildə Avstriyada baş tutan Yeniyetmələrin I Qış Olimpiya Oyunlarında. CAR Yeniyetmələrin I Qış Olimpiya Oyunlarında 1 idmançı ilə 1 idman növündə təmsil olundu.
35x35px Dağ xizəyi
Oğlanlar
NGC 6570
NGC 6570, Yeni Baş Kataloqda qeydə alınmış qalaktikadır. Göy üzündə İlandaşıyan bürcü istiqamətində yerləşir. SBm tipli. tərəfindən ildə  ölçülü  vasitəsilə kəşf edilmişdir.
Black Sabbath
Black Sabbath — 1968-ci ildə Birminhem, İngiltərədə qurulmuş ilk heavy metal qrupudur. Qrupun öz adını daşıyan "Black Sabbath" albomunu ilk heavy metal albomu hesab etmək olar. Bu albom doom metal musiqisinin sonrakı inkişafı üçün bönövrə qoymuşdur. Qrup bir çox üzv dəyişməsi yaşamış olmasına baxmayaraq, illər boyunca qrupun tək dəyişməyən üzvü Tony Iommi olmuşdur. Ümumilikdə 22 musiqiçi ən az bir dəfə olmaqla Black Sabbath-da fəaliyyət göstərmişdir. Qrupun 9 albomu Böyük Britaniya albom siyahılarında ilk onluğa daxil olmuşdur. Artıq 2000-ci ildə Black Sabbath albomlarının ümumi tirajı 100 milyona yaxınlaşdı. 1995-ci ilə qədər qrup yeni albom buraxmırdı və 1970-ci illərin "klassik" tərkibi ilə yalnız konsertlərdə bir araya gəlirdi. Qrup üzvlərinin əksəriyyəti solo fəaliyyətiylə məşğul olurdular. Beləliklə, 2011-ci il 11 noyabr tarixində əfsanəvi Los-Anceles klubu olan "Whisky a Go Go"-da keçirilən mətbuat konfransında Ozzi Ozborn, Toni Ayomi, Qizer Batler və Bil Uord yeni albomu öz sevənləri ilə paylaşır. Hansı ki bu albomun dəstəyi ilə 2012-ci ildə iri həcmli turnirlər nəzərdə tutulur. SSRİ-nin siyasəti nəticəsində Black Sabbath da çoxlu digər qruplar kimi qadağan olunmuş qruplar siyahısına düşdü. Xüsusilə Black Sabbath-ın adına satanizm, qara magiya və s. yazıldı. Qrupun yaradıcılığının təsviri üçün xarakterik nümunə "Trezvost i Kultura" jurnalında adlarının çəkilməsidir.
Praktiki olaraq yaradılan obrazın dəyişdirilməsinə ilk cəhd 1937-ci ildə "Rovesnik" jurnalında nəşr edilmiş Sergey Kastalskinin "Ola biləcək, lakin olmamış məhkəmə prosesi" məqaləsi oldu.
"Melodiya" şirkəti 1989-cu ildə qrupun erkən işlərini "Black Sabbath" adı ilə yığma-plastinka (LP) şəklində buraxdı. Yığmaya "Black Sabbath" albomundan 3 kompozisiya ("Black Sabbath", "N.I.B.", "Behind The Wall Of Sleep"), həmçinin "Paranoid" albomundan 5 kompozisiya ("Planet Caravan", "Paranoid", "Electric Funeral", "Fairies Wear Boots" и "Iron Man") daxil olmuşdur.
El Cerro
thumb|El Cerro (1996) El Cerro - ABŞ-lı məşhur caz musiqisi ifaçısı. Qremmi mükafatı və müxtəlif musiqi mükafatları sahibidir. 1981-ci ildə yayımladığı musiqi albomu Breakin' Away və 1980-ci illərdə yayımlanan rol alıb bəzi sinqllarını səsləndirdiyi məşhur serial Mavi Ay ilə tanınır. Müğənninin yüksək bir performans göstərdiyi 1985-ci ildə səsləndirdiyi sinqlı We Are the World populyardır.
Miluoki, Viskonsində 12 mart 1940-da doğulan El Cerro 12 fevral 2017-də 76 yaşında ölüb.
Balaban (Xoy)
Balaban - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 306 nəfər. yaşayır (63 ailə).
Tumanis nahiyəsi
Tumanis nahiyəsi XIV əsr — 1801əsr-XIX əsrlərdə inzibati nahiyə. Borçalının bölgələrindən biri.
Tarixi
1724 ci ildə Osmanlı İmperiyasının Tiflis əyalətinin Somxit livasının nahiyəsi.
Tiflis quberniyasının Borçalı qəzasının tərkibində olmuşdur (1880-1922)
Nahiyənin kəndləri
1747-ci ilə aid həmin mənbədə adları çəkilən nahiyələrdə aşağıdakı kəndlərin və camaatların (ellərin) yaşadığı göstərilmişdir:
Kalium nitrat
Kalium nitrat (KNO3) - qeyri -üzvi bir birləşmədir, nitrat turşusunun kalium duzudur.
Təbiətdə tapılması
Təbiətdə nitrokalit mineralı kimi tanınır. Təbii kalium nitrat azot tərkibli maddələrin parçalanması nəticəsində tapılır. Bitkilərdə və heyvanlarda çox az miqdarda olur.
Fiziki xassələri
Suda yaxşı həll olunur, orta dərəcədə qliserində, maye ammonyakda, hidrazində, təmiz etanolda və efirdə həll olunmur.
Alınması
Gübrənin çürüməsi nəticəsində azot əmələ gəlir və saman qatlarında toplanaraq nitrifikasiyaya məruz qalır və əvvəlcə azotlu, sonra isə nitrat turşusuna çevrilir. Nitrat turşusu əhəngdaşı ilə qarşılıqlı təsir göstərərək, su ilə yuyulmuş Ca(NO3)2 alınırdı. Odun külünün əlavə edilməsi CaCO3 çökdürdü və kalium nitrat məhlulu əmələ gətirdi. Çox zaman əhəng daşı əvəzinə yığına dərhal kül əlavə edilir və kalium nitrat alınır.
1854-cü ildə alman kimyaçısı K. Nöllner daha əlverişli və daha ucuz kalium xlorid və natrium nitratın reaksiyasına əsaslananaraq kalium nitrat istehsal etdi: Kalium nitratın alınmasının bir neçə başqa yoluda var. Bu, ammonium nitratın kalium xlorid ilə reaksiyası nəticəsində baş verir, kalium nitrat və ammonium xlorid alınır, sonuncu asanlıqla ayrılır:
Kalium hidroksidin və ya kalium karbonatın reaksiyası nəticəsində:
Kimyəvi xassələri
400-520 °C temperaturda parçalanır və nəticədə kalium nitrit KNO2 və oksigen O2 alınır (oksigenin ayrılması kalium nitratın yanğın təhlükəsini artırır):
Güclü osidləşdiricidir. Kalium nitratın qarışıqları üzvi maddələrlə birləşəndə partlayış baş verə bilər. Ayrılma zamanı hidrogenlə reduksiya olunur ( duru xlorid turşusudur):
Kalium nitratın əriməsi ilə kalium metalını elektroliz yolu ilə əldə etmək olar, lakin kalium nitratın yüksək oksidləşdirici qabiliyyətinə görə kalium hidroksidinə üstünlük verilir.
Tətbiqi
Kalium nitratın əsas tətbiqi, qiymətli bir gübrə olaraq qalmasıdır. Elektrovakuum sənayesində və optik şüşəqayırmada texniki şüşələrin rəngini dəyişmək və aydınlaşdırmaq və şüşə məmulatlarına möhkəmlik vermək üçün istifadə olunur. Metallurgiyada, xüsusən nikel filizlərinin emalında güclü oksidləşdirici vasitə kimi istifadə olunur. Qida sənayesində kalium nitrat E 252 konservantı kimi istifadə olunur.
Valentina Starikova
Valentina Starikova — rus pianoçu, incəsənət işçisi, musiqi müəllimi. Başqırdıstan Respublikasının əməkdar mədəniyyət işçisi, M. Akmulla adına Başqırdıstan Dövlət Pedaqoji Universitetinin dosenti, beynəlxalq və ümumrusiya müsabiqələri laureatı, Başqırdıstan Respublikası Orta Xüsusi Musiqi Kollecinin müəllimi. Bir sıra beynəlxalq musiqi müsabiqələrinin münsiflər heyətinin üzvü.
Bioqrafiyası
İlk musiqi təhsilini M. V. Şatalovun sinfində almışdır. Ufa İncəsənət Məktəbində G. Neyhausun tələbəsi Valeri Petroviç Starodubrovskinin sinfində oxumdur. 1973-cü ildə Zaqir İsmaqilov adına Ufa Dövlət İncəsənət İnstitutundan (Aleksandr Davidoviç Frankın sinfi) məzun olur. Zaqir İsmaqilov adına Ufa Dövlət İncəsənət İnstitutudə dərs deyir, pedaqoji işini M. Akmulla adına Başqırdıstan Dövlət Pedaqoji Universiteti və Orta ixtisas musiqi kollecində davam etdirir.
Yaradıcılığı və tədris fəaliyyəti
Rusiyada aparıcı fortepiano müəllim-metodistlərindən biridir. Fəaliyyəti dövründə Rusiya Federasiyasının əməkdar artisti Sergey Çipenko, Başqırdısrtan Respublikasının əməkdar mədəniyyət işçiləri İldar Xisamutdinov, Tatyana Lonşçakova və Aleksandr Vorotnik, pianoçular Li Sion da daxil olmaqla 60-dan çox beynəlxalq və ümumrusiya müsabiqəsi laureatını yetişdirmişdir. Məzunları Başqırdistanın bir çox şəhərlərində, bütün Rusiyada, yaxın və uzaq xaricdə dərs deyir və konsert verirlər. Hamı üçün “Musiqi Məktəbinin həmtəsisçisi və müəllimidir”. Pianoçuların Beynəlxalq Müsabiqəsi və Pianino Ansamblları kimi pianoçuların beynəlxalq musiqi müsabiqələrinin münsiflər heyətinin üzvüdür. Piano çalma sənətinin tədrisi sahəsində bir çox metodik nəşrlərin müəllifidir. Vladimir Spivakovun beynəlxalq fondunun daimi tərəfdaşıdır.
Mükafatlar və fəxri adlar
Beynəlxalq, Ümumrusiya və respublika müsabiqələri laureatı, Başqırdıstan Respublikasının Əməkdar Mədəniyyət İşçisi. SSRİ Mədəniyyət Nazirliyi tərəfindən "Mükəmməl işinə görə" döş nişanı ilə təltif edilmişdir. 2012-ci ildə Qran Pri alan tələbə Li Sionun hazırlanması üçün beynəlxalq münsiflərin qərarı ilə "Ən yaxşı müəllim" xüsusi diplomuna layiq görülmüşdür.
Yeni Qusev (Bakalı)
Yeni Qusev — Başqırdıstan Respublikasının Bakalı rayonunda yerləşən kənd. Kənd Köhnə Quruçev kənd şurasının tərkibindədir.
Coğrafi yerləşməsi
Məsafələr:
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kənddə ruslar (80%) üstünlük təşkil edir.
Olimbos
Olimbos — Kipr adasının ən hündür zirvəsi (1952 m). Troodos silsiləsində yerləşir.
Zirvədə Böyük Britaniyaya aid ucaq məsafələri nəzarətdə saxlayan radar sisteminə malik hərbi baza vardır. Bura giriş qadağandır
Yanvardan marta qədər dağın bir ətəyində xizək enişi üçün cığırlar fəaliyyət göstərir.
Antik dövrdə zirvədə Afrodita məbədi olmuşdur. Hansı ki, bura qadınları buraxmırdılar.
NGC 5552
NGC 5552, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. S tipli. tərəfindən ildə 121.92 sm (48 düymə) ölçülü  vasitəsilə kəşf edilmişdir.
Tom və Cerri (2-ci seriya)
Axşam yeməyi — 19 iyul 1941-ci ildə çəkilmiş Tom və Cerri cizgi filminin seriyasıdır. İlk seriyası olan Puss Gets the Boot" cizgi filmindəki Casper ve Cinks olan personajların adları dəyişdirilərək Tom ve Cerri adları qoyulmuşdur. Cizgi filminin danışan yeganə personajı "Anacan-İki-Başmaq" personajının səsləndirməsini Lillian Rendolf etmişdir.
Məzmun
Cizgi filminin mövzusu evin mətbəxində baş verir. Bir gecə yarısı Cerri öz evindəki pendir ehtiyatını doldurmaq üçün soyuducudan pendir qaçırmağa qərara gəlir. Cerri araladığı buz dolabı qapısından böyük bir pendir zonasını çıxardıb yerinə aparmağa çalışır. Ancaq Tom onu təqib edir və tutur. Tom soyuducudakı yeməkləri özü yeməyə başlayır və ikisi arasında var gücü ilə bir mübarizə başlayır. Cerri qaçmaq istəyir. Lakin Tom onu pendir iyi ilə geri qaytarır. Tomun isə pendirdən zəhləsi gedir. Onların səsinə Anacan-İki-Başmaq gəlir. Anacan-İki-Başmaq Toma xəbərdarlıq edir ki, əgər bilsə ki, pendiri o oğurlayıbsa, onda layiqli cavabını alacaqdır. Bu müddətdə Cerri soyuducuda gizlənir. Anacan-İki-Başmaq ona baxanda bərk qışqırır və çox saylı paltarını yuxarı qaldırır. Tom onu yenidən təqib etməyə başlayır. Bu zaman Anacan-İki-Başmaq: "Bura xanımların yeri deyil" deyərək, otağı tərk edir. Tom Cerrini tutan zaman zibilqabının zərbəsini alır. Tom birdən soyuducunun şüşəsindəki yeməklərin içinə düşür. Bu səbəbdən Anacan-İki-Başmaq Tomu cəzalandırır. Cerri böyük triumf ilə pendirini yeməyə başlayır.
Sinxron mühərrik
Sinxron mühərrik — dəyişən cərəyanla işləyən elektrik mühərriklərinin növü. Stabil vəziyyətdə valın fırlanması cərəyanın qidalanma tezliyi ilə sinxron dəyişən cərəyan mühərriki hesab olunur. Fırlanma müddəti dəyişən cərəyanın tam siklinə bərabərdir. Sinxron mühərriklər maqnit sahəsi yaradan mühərrikin statorunda dəyişən cərəyan çoxfazalı elektromaqnitlərindən ibarətdir.
Bizim Cəbiş müəllim
Bizim Cəbiş müəllim tammetrajlı bədii filmi rejissor Həsən Seyidbəyli tərəfindən 1969-cu ildə ekranlaşdırılmışdır. "Azərbaycanfilm" kinostudiyasında istehsal edilmişdir. Hərbi kinopovestdəki hadisələr II Dünya müharibəsi illərində Bakıda cərəyan edir. Əsas rolları Süleyman Ələsgərov, Şəfiqə Məmmədova, Muxtar Maniyev, Səfurə İbrahimova, Ziya Seyidbəyli, Nəsibə Zeynalova, Əliağa Ağayev və Aqil Ağacanov ifa edirlər. 1970-ci ildə Minskdə IV Ümumittifaq kinofestivalında aktyor Süleyman Ələsgərova yüksək aktyor sənətkarlığına və parlaq realist obraz yaradılmasına görə SSRİ Nazirlər Soveti yanında Kinematoqrafiya Komitəsinin və SSRİ Kinematoqrafçılar İttifaqının diplomu verilmişdir.
Məzmun
Hərbi kinopovestdəki hadisələr II Dünya müharibəsi illərində Bakıda cərəyan edir.
Burada müharibə illərində qələbə naminə hər cür maddi çətinliklərə dözüb, ailəsini halal zəhmətlə dolandırmağa çalışan, vətənin azadlığını hər şeydən yüksək tutan sadə adamların mənəvi ucalığından söhbət açılır.
Film haqqında
Film Maqsud İbrahimbəyovun "Müharibənin 1001-ci gecəsi" ssenarisi əsasında çəkilib.
Çaxmaq (Xoy)
Çaxmaq - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 285 nəfər. yaşayır (54 ailə).
Pito Borusu
Pito Borusu — cari maye (suspenziya) və ya qazın tam təzyiqini ölçmək üçün cihaz. Onun ixtiraçısı, fransız mühəndis-hidravlik Henri Pito (Henry Pito) adı ilə adlandırılmışdır (1732). thumb|right|F/A-18 qırıcının pito borusu L - formali bir boru şəklindədir.
Harda ki, \rho – hərəkət edən (qələn) mühitin sıxlığı; V_o – axın sürəti; \xi – əmsal.
Təzyiq altında olan (pnevmometrik və ya tam təzyiq borusu) Pito borusu xüsusi cihaz və qurğulara qoşulur. Diferensial manometrlərlə komplektdə qaz gəlirlərdə və ventilyasiya sistemlərində nisbi sürətin və həcm sərfinin müəyyən edilməsində tətbiq olunur. thumb|right|Pito borusunun növləri Uçuş sürətini və hündürlüyünü eyni vaxtda müəyyən etmək imkanı üçün aviasiya hava təzyiqi qəbuledicilərində Prandtl borusunun tərkib hissəsi kimi tətbiq edilir
Əlipənah Abbasov
Əlipənah Abbasov — (tam adı: Əlipənah Bəhmən oğlu Abbasov; d.20 mart 1954; Cəlilabad, Üçtəpə — ö.21 fevral 1997, Bakı) – Azərbaycan geoloqpaleontoloqu, geologiya-mineralogiya elmlər doktoru (1993).
Həyatı
Əlipənah Abbasov 1954-cü ildə mart ayının 20-də Azərbaycanın Cəlilabad rayonunun Üçtəpə kəndində anadan olmuşdur. 1975-ci ildə Azərbaycan Dövlət Universitetini bitirmişdir. 1997-ci il fevral ayının 21-də Bakı şəhərində vəfat etmişdir.
Tədqiqatları
Tədqiqatları, əsasən, Azərbaycanın Təbaşir yaşlı çöküntülərinin radiolariya faunasının və radiolariyaların filogenetik inkişaf mərhələlərinin öyrənilməsinə həsr olunmuşdur. Azərbaycanda radiolariyalara görə Təbaşir çöküntülərinin ayrı-ayrı rayonnlar üzrə strati qrafik bölgüsünü işləyib hazırlamış, silisiumlu vulkanogen süxurların yaşını dəqiqləşdirmiş və Kiçik Qafqazda silisium oksidinin toplanma sxemini tərtib etmişdir. 40-dan çox elmi əsərin müəllifidir.
Zəfər Quliyev
Zəfər Hüseyn oğlu Quliyev – Tanınmış siyasi ekspert, analitik və publisist, ölkənin aparıcı politoloqlarından biri, fəlsəfə elmləri namizədi, dosentdir.
Bəndəbikə kəşənə
Bəndəbikə kəşənə — 15-16 əsrə aid başqırd mədəniyyətinin tarixi və memarlıq abidəsi, Bəndəbikənin məqbərəsi.
Zəfər Quliyev
Həyatı
Zəfər Quliyev 14 iyul 1951-ci ildə Gəncə də anadan olub. Ata tərəfi Tovuz rayonundandır. Ən kiçik yaşlarından Bakı da yaşayır və işləyir.1968-ci ildə Bakıdakı 189 saylı orta məktəbi bitirib. Həmin ildə Politexnik İnstitutuna (hazırda Texniki Akademiya) daxil olub. Ancaq bir il oxuduqdan sonra öz istəyi ilə bu ali məktəbi tərk edib, çünki artıq ciddi və ehtiraslı şəkildə humanitar elmlərlə - ələlxüsus da ədəbiyyat və fəlsəfə ilə maraqlanırdı. 1971-1973-cü illərdə Sovet ordusu sıralarında Gürcüstan da hərbi xidmət keçib. Serjant və tank komandiri olub. “Qvardiya” və “Sovet Ordusu Əlaçısı” döş nişanları ilə təltif olunub.
Bəndəbikə kəşənə
Başqırd əfsanəsinə görə, Bəndəbikə müdrikliyi ilə məşhurlaşan qadındır. O, başqırd tayfaları arasındakı çəkişmələrin dayandırılmasını dəstəkləyirdi. Eyni əfsanəyə görə, Bəndəbikə başqırdlarla qazaxlar arasında uzunmüddətli sülhün bərqərar olmasına töhfə vermişdir.
Zəfər Quliyev
Həyatı
1974-cü ildə Azərbaycan Pedaqoji Rus Dili və Ədəbiyyatı İnstitutuna (hazırda Slavyan Universiteti) daxil olub. Tələbəliyin ilk günlərindən təhsilini başa vuranadək fəal şəkildə elmi, yaradıcı, təşkilati fəaliyyətlə məşğul olub və institutun Tələbə Elmi Cəmiyyətinə rəhbərlik edib. Respublika və regional tələbə elmi konfranslarında üç dəfə birinci dərəcəli Diploma, qiymətli prizlərə, həmçinin Çexoslavakiya ya həvəsləndirici putyovkaya layiq görülüb. Əla təhsilə və fəal ictimai fəaliyyətə görə M.F. Axundov adına fərdi təqaüdə layiq bilinib. Ali məktəbi qırmızı diplomla və “Əla təhsilə görə” döş nişanı ilə bitirib.
Təhsilini bitirdikdən sonra institut rəhbərliyinin xüsusi qərarı ilə Lomonosov adına Moskva Dövlət Universiteti nin ədəbiyyat üzrə aspiranturasına göndəriş alıb. Lakin ailə çevrəsində uzun götür-qoydan və məsləhətləşmələrdən sonra o, belə bir cəlbedici təklifdən imtinanı üstün tutub və ona verilən azad təyinat hüququndan faydalanaraq, İsmayıllıda bir neçə il rus dili və ədəbiyyatı müəllimi işləmək qərarına gəlib. İsmayıllı seçimi heç də təsadüfi deyildi - 1954-cü ildən 1961-ci ilədək atası İsmayıllının raykom katibi işlədiyi və rayona rəhbərlik elədiyi üçün bu şəhərlə onu uşaqlıq xatirələri bağlayırdı.
Bəndəbikə kəşənə
Abidə Niyaz Majitovun rəhbərlik etdiyi arxeoloji ekspedisiya tərəfindən 1968-1969-cu illərdə tədqiq edilmişdir.
Zəfər Quliyev
Həyatı
Zəfər Quliyev 29 yanvar 2015-ci ildə ürəktutmasından Tiflis də vəfat edib.
Bəndəbikə kəşənə
Strukturuna görə, məqbərə təməldən 8.7 * 7 m olan düzbucaqdan ibarət idi, divarların yuxarısında səkkizüzlü forması yaranırdı, bina günbəz ilə tamamlanırdı.
Zəfər Quliyev
Ailəsi
Zəfər Quliyev ziyalı ailəsində, yaradıcı atmosferdə böyüyüb və formalaşıb, onu daim fəal, istedadlı, qəlbinə mənən yaxın insanlar əhatə edib.
Bəndəbikə kəşənə
Hörgü iki rəngli kərpicdən hazırlanmışdır. Boz fonda qırmızı kərpiclərlə küknar naxışı hazırlanmışdır.
Zəfər Quliyev
Ailəsi
Onun atası –əslən Tovuzun sadə kəndli ailəsindən olan Quliyev Hüseyn Mürsəl oğlu parlaq və uzun bir həyat yaşayıb (2009-cu ildə 96 yaşında vəfat edib). Atası əvvəldən-axıra İkinci Dünya müharibəsi nin alovundan keçib və kapitan rütbəsində Berlin in özünədək gedib çıxıb. Müharibə sonrası illərdə müxtəlif partiya vəzifələrində çalışıb: Azərbaycan KP MK-da təlimatçı, kompartiyanın Gəncə Şəhər Vilayət Komitəsinin katibi, Səfərəliyev və İsmayıllı rayonlarının 1-ci katibi, 12 saylı Quba Meyvə Sovxozunun direktoru, Azərbaycan Sovxozlar Nazirliyinin baş aqronomu vəzifələrində və s. işləyib. 3, 4 və 5-ci çağırış Azərbaycan SSR Ali Sovetinin deputatı, Azərbaycan KP və Sov.İKP qurultaylarının nümayəndəsi olub, MK-ya namizəd və Təftiş Komissiyasına üzv seçilib. Həyatı ərzində bir sıra medallarla, diplomlar və mükafatlarla təltif edilib, adı respublikanın “Şərəf kitabı”na daxil edilib.
Funişabad (Əbhər)
Funişabad — İranın Zəncan ostanı Əbhər şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 1,627 nəfər yaşayır (370 ailə).
Bəndəbikə kəşənə
Məqbərənin girişi cənubdan dar qapısı olan 2.25 * 1.86 m ölçülü bir portaldan ibarət idi. Döşəmə kərpicdən hazırlanmışdır. Qəbir əhəng daşları ilə örtülmüşdür. Daş yeşiyin içərisində bir qadının sümükləri tapılmışdır.
Zəfər Quliyev
Ailəsi
Anası – Cəfərova Zəhra Əbdülkərim qızı əslən Qazax dandır, bir çox üzvləri sovet hakimiyyəti tərəfindən repressiyaya məruz qalmış olduqca nəcib və savadlı bir tacir ailəsindəndir. O, institutun biologiya fakültəsini bitirib. Ancaq bütün sonrakı həyatını ailəsinə, ərinə və uşaqlarının tərbiyəsinə həsr edib. 1994-cü ildə 72 yaşında vəfat edib.
Qardaşı – Quliyev Həsən Hüseyn oğlu – fəlsəfə elmləri doktoru, professor, müasir Azərbaycanın ən böyük filosof və politoloqlardan biridir, yüzlərlə məqalənin, Azərbaycan xalqının mentalitetinə və idrak nəzəriyyəsi problemlərinə dair bütöv sıra məşhur elmi monoqrafiyaların müəllifidir. Fəlsəfədən dərs deyib və AEA-nın Fəlsəfə İnstitutunun şöbəsinə rəhbərlik edib.
Böyük bacısı - Quliyeva Səmayə Hüseyn qızı 1944-cü ildə anadan olub. Xarici Dillər İnstitutunun fransız dili şöbəsini bitirib. Bütün ömrü boyu Bakıdakı orta məktəbdə müəllim işləyib.
Kiçik bacısı Quliyeva Ballı Hüseyn qızı 1949-cu ildə anadan olub. Pedaqoji Rus dili və Ədəbiyyatı İnstitutunu bitirib. Zərifə Əliyeva adına Oftalmologiya İnstitutunun informasiya şöbəsində işləyir.
Zəfər Quliyevin xanımı Mehdiyeva Aida Ələkbər qızı 1954-cü ildə doğulub, tibb elmləri namizədi olub, Bakıdakı Patoloji Fiziologiya İnstitutunda işləyib. Uzun sürən xəstəlikdən sonra 2010-cu ildə dünyasını dəyişib.
Böyük oğlu Quliyev İlkin Zəfər oğlu 1983-cü ildə doğulub, Azərbaycan prezidenti yanında Dövlət İdarəçilik Akademiyasını bitirib. Sərhəd qoşunlarında xidmət edib. Musiqinin, kompüter dizaynının, fotoincəsənətin, jurnalistikanın və ev heyvanlarını qorumağın vurğunudur. Di-ceylərin Bakı şəhəri üzrə müsabiqəsinin qalibi olub.
Kiçik oğlu Quliyev Rövşən Zəfər oğlu 1990-cu ildə doğulub. Sərhəd Qoşunlarında xidmət edib. Bakıdakı Texniki Akademiyasını bitirib.
Fəaliyyəti
İsmayıllı dakı 1 nömrəli şəhər məktəbində iki il müəllim işlədikdən, şagirdlərin məhəbbətini və rayonda nüfuz qazandıqdan sonra Zəfər Qulyev Bakıya qayıdıb. O vaxt üçün onun ictimai elmlərə, o cümlədən fəlsəfəyə və sosiologiyaya olan marağı poeziyaya, musiqiyə, incəsənətə, ədəbiyyata olan həmişəki sevgisini üstələməyə başlamışdı. 1981-ci ildə Zəfər Quliyev Azərbaycan Elmlər Akademiyasının Fəlsəfə və Hüquq İnstitutunda fəlsəfə və sosioloji psixologiya üzrə əyani aspiranturaya daxil olub. Buranı uğurla başa vurduqdan sonra Azərbaycan Elmlər Akademiyasının Fəlsəfə və Hüquq İnstitutunda sosial fəlsəfə və sosiologiya üzrə şöbəyə elmi işçi təyin edilib. 1985-ci ilin aprelində Xarkov Dövlət Universitetində fəlsəfə üzrə namizədlik dissertasiyasını müdafiə edib. 1986-cı ilin sentyabrında Zəfər Quliyev Elmlər Akademiyasından Bakı Ali Partiya Məktəbinə dəvət edilib. Burada, Fəlsəfə Kafedrasında ta 1990-cı ilin yanvarınadək o, dosent qismində sosial fəlsəfə və politologiyadan dərs deyib, həmçinin, çoxtirajlı institut qəzetinin baş redaktoru olub. 1990-cı il qanlı 20 yanvar hadisələrdən sonra Zəfər Quliyev Kommunist Partiyası sıralarında olmağı və Ali Partiya Məktəbində işi özü üçün lüzumsuz hesab edib. Və partiyadan və işdən çıxmaq haqda ərizə yazaraq, 1990-cə ilin fevralında Fəlsəfə və Hüquq İnstitutuna qayıdıb. Burada isə o, 1998-ci ilədək - əvvəlcə böyük, sonra isə aparıcı elmi əməkdaş kimi çalışıb.
Zəfər Quliyev həmin illərdə elmi fəaliyyətlə yanaşı, aktiv pedaqoji işlə də məşğul olub: ölkənin bir sıra dövlət və özəl ali məktəblərində fəlsəfədən, sosiologiyadan və politologiyadan dərs deyib.
1996-2010-cı illərdə “Turan” İnformasiya Agentliyinin “Ekspert qrupu”nun üzvü, sonra isə rəhbəri işləyib. Bu müddətdə həmçinin, “Caspian Basin” jurnalının baş redaktoru olub, aylıq “Azərbaycanın siyasi monitorinqi” bülletenini buraxıb, müntəzəm şəkildə analitik məqalələr yazıb, mütəmadi olaraq ekspert sorğuları keçirib, habelə xüsusi layihələrin hazırlanmasında iştirak edib.
2011-ci ilin yanvarında Zəfər Quliyevə Rusiyanın aparıcı “Regnum” İnformasiya Agentliyində Azərbaycan üzrə siyasi icmalçı qismində iş təklif olunub. Burada çalışdığı ilyarım ərzində özünün analitik şərhlərində Azərbaycanın milli-dövlət mövqeyini fəal və prinsipial şəkildə müdafiə edib. Agentliyin rəhbərlik dəyişikliyindən sonra tamamən erməni lobbisinin əlinə keçməsi səbəbindən 2012-ci ilin mayından “Regnum”la əməkdaşlıqdan imtina edib.
2012-ci ilin payızında Zəfər Quliyevin aktiv iştirakı və köməyi ilə “minval.az” müstəqil və rusdilli informasiya-analitik portalı yaradılıb. Portalda o, baş məsləhətçi funksiyasını yerinə yetirir və müntəzəm şəkildə aktual ictimai-siyasi mövzularda özünün analitik məqalələrini təqdim edirdi. Bir zamanlar Zəfər Quliyevin fəal dəstəyi ilə çap edilən rusdilli həftəlik “Minval” qəzeti də çıxır. 25 illik aktiv və məhsuldar elmi, pedaqoji, publisistik və politoloji fəaliyyəti ərzində Zəfər Quliyev müxtəlif yerli və xarici qəzet və jurnallarda çap olunmuş 3 mindən çox analitik məqalə (orta hesabla aya 10 məqalə düşür və ümumi həcmi 15 min səhifə edir) yazıb. Dəfələrlə mötəbər beynəlxalq simpoziumlarda, elmi konfranslar və ictimai forumlarda aktual siyasi problemlərə dair məruzələrlə çıxış edib. Onun tərəfindən həmçinin, bir neçə büroşür, tədrisi vəsait, seçilmiş analitik məqalələr kitabı nəşr olunub.
Tsilin kilsəsi
Müqəddəs Yelisey adına Tsilin kilsəsi — Qəbələ rayonunun Nic qəsəbəsində yerləşən kilsə. Erməni mənbələrində adı Müqəddəs Tanrının Anası Kilsəsi kimi xatırlanır. Kəndin aşağı məhləsində yerləşən kilsəni kəndin yuxarı  məhləsindəki Bulun kilsəsindən fərqləndirmək üçün yerlilər ona sadəcə Tsilin kilsəsi də deyirlər.
Tarixi
Müasir kilsənin əsası 1866-cı ildə qoyulub, tikinti 1869-cu ildə bitib. Kilsə həmin il keşiş Aristakes tərəfindən təqdis edilib və istifadəyə açılıb. Tikintiyə maliyyə yardımı edənlər arasında Qalust Yüzbaşı və Xaçatur Yeğiazaryan adlı udi donorların adları çəkilir.
Arxitekturası
İki mərtəbəli sakristiya və yarımdairəvi tağları olan Silin kilsəsinin uzunluğu 20.52, eni isə 11.56 metrdir. O, Müqəddəs Yelisey kilsəsinin arxitektural kompozisiya xüsusiyyətlərini bölüşür. Birincinin tağlı örtüyü iki cüt xaçşəkilli sütunla dəstəklənir. Müqəddəs Yelisey kilsəsi ilə müqayisədə onun şimal fasadına açılan daha bir pəncərəsi var. Cənub fasadında günəş saatı olan kilsə incə işlənmiş daş və məhluldan hərtərəfli tikilmişdir. Altı sütuna söykənən altıbucaqlı kiçik sütunlar ilə bitən zəng qülləsi qərb frontonunun üstündə ucalır. 5 altar pilləkəni var.
Yazılar
Kilsənin şərq girişində müxtəlif yazılar mövcuddur:
Freskalar
Plasterdən aşağı hissədə "Allah Ata", dörd həvari və s. təmsil edən bir sıra freskalar salamat qalmışdır.
Özbəkistan 2012 Yeniyetmələrin Qış Olimpiya Oyunlarında
Özbəkistan — 2012-ci ildə Avstriyada baş tutan Yeniyetmələrin I Qış Olimpiya Oyunlarında. Özbəkistan Yeniyetmələrin I Qış Olimpiya Oyunlarında 1 idmançı ilə 1 idman növündə təmsil olundu.
Buzlanma xəbərdaredicisi
Buzlanma xəbərdaredicisi — texniki vasitələrin buzlanma intensivliyinin davamlı ölçülməsi üçün, operatora və buzlanma əleyhinə avtomatik sistemə məlumat verən qurğu. Bunlar əsasən sənaye zavodlarında təyyarələrin və turbin bıçaqlarının buzlanma nəzarəti üçün istifadə olunur.